Szövegértés, esszéírás

|  |  |
| --- | --- |
| Kód, típus: | BTNM101BA – szeminárium |
| Félév: | 2020/2021. 2. félév |
| Kredit: | 2 |
| Oktató: | Mikoly Zoltán |
| Számonkérés: | zárthelyi dolgozat, beadandó |
|  |  |
| Célkitűzés: | A szeminárium feladata a hallgatók kommunikációs képességének, szövegértési-szövegalkotási kompetenciájának, nyelvi érzékenységének és nyelvi tudatosságának fejlesztése. A tárgy elsődleges célja, hogy gondolkodási és olvasási stratégiák kialakításával, valamint logikai szabályok elsajátításával és gyakorlásával a résztvevők szövegértési és értelmezési készségét tökéletesítse. Ennek érdekében a hallgatók különböző nehézségű, más és más szintű absztrakciós folyamatot igénylő és különböző műfajú (tárca, feuilleton, tanulmány, szépirodalomi szövegek) szövegekhez tartozó értelmezési és szövegalkotási feladatokat kapnak. |
|  |  |
| Leírás: | A hallgatók a tematikának megfelelően hétről hétre otthon elvégzendő szövegolvasási, szövegértési feladatlapot kapnak, melyek közül néhányra jegyet kapnak, továbbá a tematikában megadott időpontra a hallgatók otthon megírt esszét adnak le. A szemináriumon az aktuális tananyag megismerése mellett az olvasott szöveg megbeszélésére kerül sor. |

Tematika:

|  |  |
| --- | --- |
| **Hét** | **Téma** |
| 1. | **Bevezetés** |
| 2. | **William Shakespeare: *Julius Caesar* (részletek)**  Olvasás/értelmezés/szövegértés |
| 3. | **Hadas Miklós: *Férfiuralom***  Gyakori érvelési hibák |
| 4. | **György Péter: *Olyan, mint a magyar celeb***  A szöveg írott formája: a központozásról és a tipográfiáról |
| 5. | **Gyakorló óra**  Szövegszemantikai alapfogalmak  Esszéírás |
| 6. | **Munkaszüneti nap (március 15.)** |
| 7. | **György Péter: *Zámbó Jimmy és kora*** |
| 8. | Konzultációs hét |
| 9. | **Zárthelyi dolgozat**  Esszé leadása |
| 10. | **Gérard Genette: *Transztextualitás* (részlet)**  Transztextuális kapcsolatok |
| 11. | **Esterházy Péter: *A szavak csodálatos életéből*** |
| 12. | **Esterházy Péter: *A szavak csodálatos életéből*** |
| 13. | **Zárthelyi dolgozat** |
| 14. | **Zárthelyi dolgozat megbeszélése**  **Félévzárás** |

**Követelmények:**

1. Szövegértési feladatlapok, melyek bármikor leosztályozhatók.

* Az elkészült feladatlapot minden esetben az óra kezdésének időpontjáig kell feltölteni a kurzus Moodle felületére. A nem elkészített házi feladat érdemjegye minden egyes esetben elégtelen.
* Hiányzás esetén a házi feladatot a következő, a hallgató által is látogatott alkalom kezdetéig kell feltölteni a kurzus Moodle felületére
* A házi feladat benyújtása elektronikusan történik.
  + betűtípus: Times New Roman; betűméret: 12; sorköz 1 vagy 1,15; cím: a szerző neve és a szöveg címe, melyhez a hallgató a feladatokat megoldotta
  + élőfej a következő minta szerint:

Hallgató neve (Neptun-kód)

Szövegértés, esszéírás

Oktató: XY

2020/2021. II. félév

* A szöveg feldolgozását és a hozzá tartozó feladatok megoldását otthon, önállóan kell elvégezni. A nem önállóan elvégzett munka érdemjegye elégtelen.

1. Esszé és recenzió
2. 2 zárthelyi dolgozat

Ajánlott irodalom:

Szikszainé Nagy Irma: *Szövegértés – szövegelemzés – szövegalkotás*. Budapest: Osiris, 2003.

Szikszainé Nagy Irma: *Leíró magyar szövegtan*. Budapest: Osiris, 2006.

Margitay Tihamér: *Az érvelés mestersége: érvelések elemzése, értékelése és kritikája*. Budapest: Typotext, 2007.

Szálkáné Gyapay Márta: *Gyakorlati retorika*. Bp.: Nemzeti Tankönyvkiadó, 1998.